LIETUVOS RESPUBLIKOS APLINKOS MINISTRAS

Į S A K Y M A S

DĖL GAMTOS IŠTEKLIŲ NAUDOJIMO STATISTINĖS INFORMACIJOS

1998 m. gruodžio 1 d. Nr. 242

Vilnius

Vadovaudamasis Aplinkos apsaugos įstatymo 6 straipsnio 5 dalies 5 punktu (Žin., 1992, Nr. 5-75; 1996, Nr. 57-1335) ir Aplinkos ministerijos nuostatų 6.33 punktu (Žin., 1998, Nr. 84-2353), reglamentuojančiais gamtos išteklių naudojimą, apskaitą bei kontrolės tvarką, ir siekdamas jų racionalaus naudojimo,

1. Tvirtinu Statistinių duomenų apie gamtos išteklių (grybų, laukinių uogų ir vaisių, vaistinių augalų (ar jų dalių), nendrių, vynuoginių sraigių) supirkimo, perdirbimo, eksporto bei importo pateikimo Aplinkos ministerijai tvarką (pridedama).

2. Laikau netekusiu galios „Leidimų supirkti grybus, laukines uogas ir vaisius, vaistinius augalus (ar jų dalis), nendres išdavimo tvarkos“, patvirtintos Lietuvos Respublikos aplinkos apsaugos ministerijos 1996 m. rugpjūčio 14 d. įsakymu Nr. 114, 10 punktą (Žin., 1996, Nr. 79-1901).

3. Aplinkos ministerijos informacijos kompiuterinėje sistemoje įsakau vadovautis reikšminiu žodžiu „valdymas“.

Aplinkos ministras	Algis Čaplikas

Patvirtinta

Lietuvos Respublikos aplinkos

ministro 1998 m. gruodžio 1 d.

įsakymu Nr. 242

Statistinių duomenų apie gamtos išteklių (grybų, laukinių uogų ir vaisių, vaistinių augalų (ar jų dalių), nendrių, vynuoginių sraigių) supirkimą, perdirbimą, eksportą bei importą pateikimo Aplinkos ministerijai tvarka

1. Ši Tvarka nustato statistinių duomenų apie gamtos išteklių (grybų, laukinių uogų ir vaisių, vaistinių augalų (ar jų dalių), nendrių, vynuoginių sraigių) supirkimą, perdirbimą, eksportą bei importą (toliau vadinama – metine statistine ataskaita) pateikimo terminus ir duomenų pobūdį.

2. Metinę statistinę ataskaitą pateikia Lietuvoje registruotos visų rūšių įmonės, kurių veikla susijusi su grybų, laukinių uogų ir vaisių, vaistinių augalų (ar jų dalių), nendrių bei vynuoginių sraigių naudojimu.

3. Metinė statistinė ataskaita pateikiama Aplinkos ministerijai pagal formos 0644005 reikalavimus.

4. Metinė statistinė ataskaita apie praėjusiais metais Lietuvoje supirktą, perdirbtą, eksportuotą bei importuotą grybų, laukinių uogų ir vaisių, vaistinių augalų (ar jų dalių), nendrių bei vynuoginių sraigių kiekį pateikiama kasmet iki sausio 30 d.

5. Pagal Lietuvos Respublikos statistikos įstatymo 11 straipsnį (Žin., 1993, Nr. 54-1048; 1995, Nr. 55-1355; 1997, Nr. 65-1542) Aplinkos ministerija suvestinę metinę statistinę ataskaitą pateikia Statistikos departamentui prie Lietuvos Respublikos Vyriausybės kasmet iki kovo 15 dienos.

______________

______________